પોરબંદરના ઘેડ પંથકમાં રહેતા યુવાનો સહિત અબાલવૃદ્ધો માટે વિવિધ સામાજિક-શૈક્ષણિક અને સેવાકીય પ્રવૃતિ હાથ ધરતી સંસ્થા ઘેડ સામાજિક વિકાસ સમિતિ અને સમસ્ત ઈશ્વરીયા ગામના સંયુકત ઉપક્રમે ઘેડ વિસ્તારના યુવક-યુવતીઓમાં રહેલી રમત ગમત ક્ષેત્રોની ઘરબાયેલી શક્તિઓને બહાર લાવવા અને તેમનામાં પડેલી કુશળતા વિકસે તેવા ઉમદા હેતુથી તેમજ ઘેડ વિસ્તારને શ્રેષ્ઠ રમતવિરો મળે અને તેઓને પ્લેટફોર્મ મળે તે માટે કુતિયાણાના ઇશ્વરીયા ગામે આવેલી માધ્યમિક શાળાના વિશાળ રમતગમત કમ્પાઉન્ડમાં ઘેડ ખેલોત્સવનું આયોજન કરવામાં આવ્યું હતું.